VS002396
Datum: 1995-10-19T01:00:00.000+01:00
datum_sodbe_i_stopnje: 2005-12-19T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe prsne in trebušne votline in njihove posledice
fischer: izredno hudi primeri
odskodnina: 33,000.000 SIT
opombe: II Ips 659/2007. Revizija tretjetožene stranke je bila zavrnjena, reviziji tožeče stranke pa je bilo delno ugodeno tako, da je bila za vse vrste nepremoženjske škode priznana odškodnina v vtoževani višini.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Po poklicu tesar, oče dveh majhnih otrok.

## Škodni dogodek

Nesreča pri delu – oškodovanec je na gradbišču padel 4,2 m globoko.

## Poškodba

Izpah in zlom 9. in 10. prsnega vretenca, zaradi katerih je prišlo do prekinitve hrbtenjače in popolne ohromelosti spodnjih udov od pasu navzdol, udarnine in posledično otekanje možganovine, krvavitev pod možgansko ovojnico, udarninska raztrganinska rana na glavi, udarnina pljuč in kot posledica še obojestranska pljučnica. Prišlo je do katastrofalne škode.

## Telesne bolečine

8,000.000 SIT Stalne zelo hude bolečine – kumulativno 10 dni, občasne zelo hude in stalne hude bolečine – 14 dni, občasne hude in stalne zmerne bolečine – 3 tedne, občasne zmerne bolečine v obliki glavobolov in v predelu operirane prsne hrbtenice trpi še vedno in jih bo tudi v bodoče.

#### Hospitalizacija

2 operaciji; uspešna naravnava izpaha in zloma vretenc, funkcija hrbtenjače pa se ni popravila, zato je paraplegija dokončna. V intenzivni negi se je razvila še obojestranska pljučnica, ki pa se je pozdravila brez posledic. Hospitalizacija je trajala 43 dni, ko je bil premeščen na Zavod za rehabilitacijo invalidov.

#### Ambulantno zdravljenje

Od maja 1996 ambulantno zdravljenje.

#### Rehabilitacija

Fizioterapija.

#### Nevšečnosti med zdravljenjem

Tomografija, 25 dni v intenzivni negi in popolna odvisnost od negovalnega osebja, 16 dni na dihalnem aparatu, umetna ventilacija (zdravljenje udarnine pljuč), 47x RTG, 4x tomografija, 2x odstranjevanje šivov, 1 leto urinski kateter, 2x transfuzija, terpija v obliki infuzij in injekcij 4 tedne, jemanje zdravil, najmočnejših narkotikov (zaradi hudih bolečin) intravenozno in intramuskularno, jemanje analgetikov in antibiotikov v obliki tablet, odstranitev kovinskih vsadkov hrbtenice, dodatna hospitalizacija zaradi zdravljenja preležanin in zato 80x na prevezah, odstranitev mrtvih tkiv in gnoja, številni obiski pri specialistih in izbranem zdravniku. Zdravljenje v ožjem smislu je trajalo 1 leto in pol.

## Strah

1,000.000 SIT Ob padcu in udarcu ob betonska tla je padel v nezavest, ob sprejemu pri zdravniku pa je bil že pri zavesti. Ker ni čutil nog ga je bilo zelo strah, tudi ob misli in zaradi skrbi zaradi njegovih majhnih otrok. Ves čas zdravljenja je trajal strah in skrb za njegov izid.

## Zmanjšanje življenjske aktivnosti

22,000.000 SIT Hude posledice. Anatomske in funkcionalne posledice – prekinitev hrbtenjače in popolna paraplegija; ne more zadrževati vode in blata, zato uporablja plenico. Še vedno so prisotne trdovratne preležanine, ki jih še zdravi. Prisotna je hujša zmanjšana gibljivost prsno-ledvene hrbtenice, zaradi česar ima občasne glavobole, je nespečen in ima težave s koncentracijo. Povsem je odvisen od pomoči žene, giblje se lahko le okoli hiše. Ne more se igrati z otroki, ne more nikamor ven, na izlete ali se ukvarjati s športom (pred nesrečo je rekreativno igral nogomet). Stanje je doživljensko.

#### Opis invalidnosti

100% invalid.

## Skaženost

2,000.000 SIT Hude trajne estetske posledice - vezan je na invalidski voziček, spodnje okončine imajo nenaraven izgled, saj so mišice povsem oslabele, sa prsni hrbtenici ima 22 cm brazgotino, široko nekaj mm, prav tako ima grobo brazgotino na lasišču.

**Zveza:**

ZOR člen 200, 203